[{"text_idx": "#000008", "text": "Mida peate oma senise elu vo\u0303i karja\u0308a\u0308ri ko\u0303ige nauditavamateks hetkedeks ning kui palju vo\u0303ivad u\u0308htida need po\u0303hjustega, mille pa\u0308rast teid akadeemikukandidaadiks esitati?"}, {"text_idx": "#000009", "text": "Viimaste aastate jooksul on mu karja\u0308a\u0308ris olnud kaks hetke, mille puhul vo\u0303ib o\u0308elda, et olen neid nautinud. Ilmselt on olnud need teataval ma\u0308a\u0308ral seotud ka mu akadeemikukandidaadiks esitamisega."}, {"text_idx": "#000010", "text": "Esmalt 2019. aastal ilmunud Eesti rahvusatlas. Vo\u0303ib o\u0308elda, et see oli geograafide kogukonna jaoks u\u0308he unistuse ta\u0308itumine. Rahvusatlase va\u0308ljaandmisega alustati enne II maailmaso\u0303da August Tammekannu juhtimisel. Toona jo\u0303uti vaid u\u0308he kaardi proovitru\u0308kini. Nu\u0308u\u0308dset rahvusatlast valmistasime ette umbes kuus aastat."}, {"text_idx": "#000011", "text": "Kuna rahvusatlaste puhul pole olemas u\u0308htset konseptsiooni, siis tuli ka see va\u0308lja to\u0308o\u0308tada. Lo\u0303puks on Eesti rahvusatlas kooslus uutest ja vanadest kaartidest ja vo\u0303eti raamatuturul va\u0308ga ha\u0308sti vastu. Vo\u0303ib o\u0308elda, et Eesti rahvusatlas koondab kogu meie kartograafilise ajaloo."}, {"text_idx": "#000014", "text": "Millised on teie valdkonna peamised va\u0308ljakutsed Eestis ja maailmas tervikuna?"}, {"text_idx": "#000015", "text": "Geograafia suurim u\u0308lesanne on kindlasti maailma ruumiline mo\u0303testamine, mille poolest nad eristuvad teistest valdkondadest. Peame mo\u0303testama ruumiliselt na\u0308iteks keskkonnaprobleemide vo\u0303i kultuurikonfliktide teket ja lahendusi nii globaalselt kui ka lokaalselt. Ruumiline mo\u0303tlemine pakub hulgaliselt vo\u0303imalusi analu\u0308u\u0308sideks ja selgitusteks ning uuringutest la\u0308htuvalt ka u\u0308hiskonnakorralduse parandamiseks. Viimasest aga la\u0308htub otseselt meie heaolu."}, {"text_idx": "#000021", "text": "Videoloeng: hea kaart on praegu sama ta\u0308htis kui maadeavastuse aegu"}, {"text_idx": "#000022", "text": "Video: kuidas iseloomustavad end uued akadeemikukandidaadid?"}, {"text_idx": "#000030", "text": "Video: kui akadeemikutega teeks to\u0308o\u0308intervjuu 8-aastane"}]